lflage/wiki-talks huggingface dataset:
Conversa:Pobra de Seabra

message: En internet as únicas referencias a Póboa da  Seabre son da Galipedia, hai unha referencia a Pobra de Seabre en Vieiros. Como a localidade nunca foi de lingua galega (antigamente foi de lingua leonesa hoxe de lingua castelá), e póboa é unha forma que non se conservou popularmente no galego moderno (de feito os topónimos dos dous concellos galegos son Pobra con artigo, A Pobra) e non hai referencias do contrario o topónimo Póboa da Seabre semella inventado, en portugués Póvoa de Seabra ten un uso mínimo. No leonés da zona (sanabrés) utilizouse, e aínda o utilizan os vellos, La Viella  e no leonés común hoxe parece que se tende a utilizar La Puebra, aínda máis mesmo no castelán da zona utilízase La Puebla ou La Villa polo que dá aínda o topónimo máis a sensación de ser inventado, xa que en galego tamén requiriría o artigo.--RNC 08:25, 13 xuño 2009 (UTC)
*Como curiosidade os medios de comunicación en galego tenden a utilizar A Pobra de Sanabria (hai documentos onde aparece como A Pobra de Seabra  en 1580: Manuel de Paiva Boleo en Revista Portuguesa de Filologia, 1980, páxina 7), teño as miñas dúbidas que A Seabre sexa a forma correcta, de feito no libro A lingua galega, historia e actualidade,  actas dun congreso internacional publicado polo Consello da Cultura Galega, Ramón Lorenzo utiliza Pobra de Seabra, tamén sen artigo, e  na páxina 463 Raquel Aira, do ILGA, afirma explicitamente que é Seabra.--RNC 09:00, 13 xuño 2009 (UTC)
**Entón deberíamos mover a Pobra de Seabra? Un saúdo. Alberte Si, dígame? 14:35, 13 xuño 2009 (UTC)
*Polo menos esa forma conta cunha referencia válida, a de Ramón Lorenzo, a actual carece dela.--RNC 15:14, 13 xuño 2009 (UTC)
thread_title: Untitled
Conversa:Presidente da Unión Soviética

message: O título é incorrecto, xa non digamos que falta un artigo, pero ademais só se corresponde cunha etapa.--RNC 09:13, 13 xuño 2009 (UTC)
replies: text: Xa o movín a un título máis simple como Presidentes da Unión Soviética. Alberte Si, dígame? 14:37, 13 xuño 2009 (UTC)
thread_title: Untitled
Conversa:Poio (San Salvador), Poio

message: Ollo, paréceme que na parroquia de S. Salvador de Poio (Poio, Pontevedra) hai algúns núcleos que se uniro a outros. Como Andurique, unido a A Barca.
Por iso vou unilos, aínda que dentro do artículo separareinos como barrios.
Saúdos, Andrespe.
thread_title: Untitled
Conversa:Deportivo

message: ??? vale que Deportivo ten diferentes acepcións... mais no referentes a clubes deportivos penso que se excede un pouco... equipos como Numancia ou Espanyol, en galego non son coñecidos coma "Deportivo", senón coma "Numancia" e "Espanyol", a lista de asociacións ou clubes deportivos parece máis unha lista con todas aquelas que conteñen no seu nome completo a palabra "Deportivo" e non daqueles qeu son coñecidos especificamente como "Deportivo". Ademais a primeira acepción, a de "Que é pertencente ou relativo ao deporte", parece máis a acepción que pode ser recollida nun diccionario máis que nunha enciclopedia, penso que só se deberían recoller as acepcións referentes a equipos de fútbol que son coñecidos especificamente coma "Deportivo" e publicacións que tamén sexan coñecidas con ese nome. Tampouco estaría demais, dado que en galego cando falamos de "Deportivo" estamos a falar moi maioritariamente do clube de fútbol da Coruña, que se tecleas Deportivo sexas levado á páxina adicada a este clube e qeu apareza na parte de arriba un aviso de homónimos (p.ex. igual que cando tecleamos Morris, que nos leva á páxina do actor, e nos avisa de que existen homónimos e aí podemos ir á páxina do autor de banda deseñada).

message: Exactamente, para que serve esa chea de bandeiriñas nunha páxina de homónimos? Cando xa hai uns apartados por países. --. HombreDHojalata.conversa 19:22, 10 de marzo de 2012 (UTC)
replies: text: As bandeiras nas páxinas de homónimos sobran. Supoño que chegaron por unha tradución da Wikipedia en castelán. Na miña opinión habería que retiralas. Un cordial saúdo. --Prevertgl 14:51, 11 de marzo de 2012 (UTC)
thread_title: Uso excesivo das bandeiriñas?
Conversa:Metro de Barcelona

message: Sólo quería decir que hay algunos errores, o que según mi opinión no deberían de estar en este artículo. El término metro de Barcelona sólo se usa para el ferrocarril subterráneo L1, L2, L3, L4, L5, L6, L7, L8, L9, L10 y L11. Ni el funicular ni los tramvías se consideran del metro de Barcelona, como mucho el funicular de Montjuïc que tiene transbordo directo con la parada de Paral·lel.
Hay un error cuando se habla de la red en 2015, se incluyen las líneas 12 y 13, estas líneas en un principio no se van a construir y no aparecen en ningún mapa de proyectos futuros, como mucho yo los pondría en un apartado de proyectos a largo plazo o que quedan por decidir. Saludos. --Vilarrubla 21:35, 14 xuño 2009 (UTC)
thread_title: Untitled
Conversa:Negu Gorriak

message: Non entendo moi ben o comezo, co que vai entre parénteses: Negu Gorriak (éuscaro para «invernos ruíns») foi un grupo de música rock de fusión fundado en Guipúscoa en 1990 É un erro? Quere dicir, (que en éuscaro significa "invernos ruíns")? Saúdos.--Atobar (conversa comigo) 21:42, 14 xuño 2009 (UTC)
*Si, iso. Oes, a ver se lle podes dar unha ollada á lingua cando teñas tempo. --Norrin_strange (Fala-me) 21:45, 14 xuño 2009 (UTC)
**Sen problema, de feito comecei a facelo, pero coido que é mellor estruturalo ben, ou algo mellor cando menos para eu despois botar man das tesouras de poda e brear co que faga falla. Axéitao unha miguiña e despois me poño coa corrección. Ah, e procura pór referencias nos temas que poden resultar algo polémicos, comoa a denuncia do garda civil ou o de insumisos. Graciñas, Norrin. Un saúdo.--Atobar (conversa comigo) 22:13, 14 xuño 2009 (UTC)
thread_title: Untitled
Conversa:Modesto Brocos

message: Coido que sobra o Y de entre medias. Non sei por que razón, pero xa van varias veces que vexo que a un galego brasileiro lle meten o Y de por medio. Segundo as miñas consultas, non o leva. Modesto Brocos Gómez é o nome do artista.--Atobar (conversa comigo) 10:03, 15 xuño 2009 (UTC)
*Non podo contrastalo agora, pero outra opción é mudarlle o título a Modesto Brocos "a secas", como fixeron en pt.wp. Por certo, que alí teñen o nome con y na introdución. Se alguén achega algunha referencia corrixímolo aquí e avisamos alí para que o saiban. --Toliño Fala aquí comigo  13:20, 15 xuño 2009 (UTC)
replies: text: *Gran Enciclopedia Galega Silverio Cañada: "BROCOS GÓMEZ, Modesto"

text: *Enciclopedia Galega Universal Ir Indo: "Brocos Gómez, Modesto"

text: --. HombreDHojalata.conversa 11:29, 28 de xaneiro de 2012 (UTC)
thread_title: Untitled
Conversa:Determinación de alcohol en aire expirado

message: Debera ser "Determinación de alcohol no aire espirado"? Opinións? --Toliño Fala aquí comigo  13:44, 16 xuño 2009 (UTC)
*O artigo en moitos casos (noutros é  obrigatorio, por exemplo cando ten valor posesivo, demostrativo ou distributivo) utilízase por razóns estilísco-expresivas, pensa que tamén podería ser Determinacion do alcohol no aire espirado, ou A determinación do alcohol no aire espirado, pódese ver máis por exemplo na Gramática galega de Xosé Ramón Freixeiro Mato.--RNC 14:18, 16 xuño 2009 (UTC)
replies: text: *Pois queda así. Grazas. --Toliño Fala aquí comigo  16:12, 16 xuño 2009 (UTC)
thread_title: Untitled
Conversa:Copa Confederacións da FIFA

message: Son o que creou esta páxina. Non sei como se poñen as bandeiras de Nova Celandia e dos Emiratos Árabes Unidos... Se alguén sabe... adiante. 
*Xa o fixo Alberte. --Toliño Fala aquí comigo  16:20, 16 xuño 2009 (UTC)
thread_title: Untitled
Conversa:Centro recreativo y cultural Hijos de Buján

message: O pasado día 6 borrei este artigo, creado o 14 de maio polo mesmo usuario, Ghalegho, que hoxe o recreou. O usuario fora avisado o 16.05 sen que fixese ningunha mellora. O texto que cargou hoxe contén os mesmos erros que aquel (é o mesmo texto, tal cual). A maiores dos erros contén información absolutamente irrelevante (como que se mercara "con moito esforzo" e que conte cunha sala de festas para 200 persoas, unha sala de banquetes, etc.) ou que estea situado "na rúa Rondeau entre cáleas [sic] Solís e a rúa Vicerrei Cevallos". Tampouco ten sentido lembrar que "nos anos 50 e 60 en España, o galego non era idioma co-oficial do Reino". O usuario Xas fixo algún arranxo formal, pero o problema é de fondo máis que de forma. Non o vou volver borrar xa que outras accións nesa liña foron revertidas para reconstruí-los artigos, pero quede aquí esta observación. Pedro --Lameiro (conversa) 21:18, 16 xuño 2009 (UTC)
*Pois para min, polo que dis, pode ser de borrado outra vez.--Atobar (conversa comigo) 21:55, 16 xuño 2009 (UTC)
*Fixen algunhas das modificación que suxire Lameiro. A ver que vos parece agora. Penso que así pode quedar, sobre todo pensando no que comenta Pedro ao respecto de que se se borra, seguramente vai ser creado de novo.--Xas (fálame) 22:39, 16 xuño 2009 (UTC)
replies: text: Bo traballo, Xas.--Atobar (conversa comigo) 22:40, 16 xuño 2009 (UTC)

text: Tódalas miñas reservas están xa fóra de lugar tralas correccións introducidas por Xas. Grazas e coméntoche na túa conversa unha última cousa. Pedro --Lameiro (conversa) 16:29, 17 xuño 2009 (UTC)
thread_title: Untitled
Conversa:Afección

message: Propoño mover "Afección (hobby)" a simplemente "Afección" (esta páxina) e esta borrala, os homónimos pódense facer cunha ligazón a "Seareiro" na parte superior da resultante. --Toliño Fala aquí comigo  17:39, 17 xuño 2009 (UTC)
thread_title: Untitled
Conversa:Xiga (baile)

message: En galego chámase Giga? Será Xiga?--Atobar (conversa comigo) 22:58, 17 xuño 2009 (UTC)
thread_title: Untitled

message: Non sei, pode que si, pero de todas maneiras he mirado nas wikipedias doutras linguas e en todas escríbese ó principio con "g", aínda que non sei coma se pronuncia, por que esta é unha palabra irlandesa. Eu creo que así está ben, pero se consideras que é mellor cambiala, adiante! ;) Yavanno
replies: text: Se hai referencias cámbiase; se non, non. Non é unha cuestión de gustos, Yavanno. Eu dígoo porque o G+I non é galego, pero ao se tratar dun prestamismo, pode ser. Non digo eu que non. O portugués, amais, para estes casos non axuda, pois eles si teñen G+I, e tamén J+I. Un saúdo e a ver quen achega algunha novidade.--Atobar (conversa comigo) 10:10, 18 xuño 2009 (UTC)
thread_title:  Quizás 

message: Busquei por aí, e vin que nos outros idiomas é ou Giga (coma neste artigo) ou Gigue, no caso do inglés, por exemplo. Por eso supoño que se eles o cambian para que se axuste á súa lingua, nos poderíamos facer o mesmo, aínda que sexa un prestamo, é só para adaptalo mellor ó galego, non sei, ti que opiñas? Yavanno
* Facede o que queirades pero tede presente que a Jota aragonesa adaptouse a xota (así, no DRAG). E lembrade que temos un Xiga (homónimos) que remite á danza xiga, orixinaria das illas británicas. Pedro
thread_title:  Teño unha proposta
Conversa:Ortoclasio

message: Existe o artigo Ortoclasio que lle integrei o contido deste--83.165.41.253 05:52, 18 xuño 2009 (UTC)
*Xa están fusionadas as dúas páxinas. --Toliño Fala aquí comigo  13:44, 18 xuño 2009 (UTC)
thread_title: Untitled
Conversa:CONCACAF

message: Hola, son o que creou esta entrada... o das bandeiras dos países tipo San kits e Nevis, Illas Turcas e Caicos, Illas Caimán, etc mátame se alguén sabe como se fai para que aparezan as bandeiras deses "países", adiante (hai por aí un Angola en vez de Anguila). Por outra parte: hai algún lugar no que se poida consultar como se fai para pór as bandeiras con todos os códigos de países e rexións??? E que teño comprobado que mentres nalgúns casos se segue a nomenclatura internacional ou en inglés, noutros faise seguindo outros criterios... 
* O mesmo de aquí arriba: Ollo! Na lista de membros asociados, na zona do Caribe continúa a estar Angola en vez da colonia británica de Anguila, se alguén sabe como se pon a bandeira correcta... 
*Vouno poñer en mans do usuario:Toliño, que sabe destas lerias. E para asinar, faise premendo na cuarta icona enriba do cadro de escrita, o que ten un garabato debuxado, comezando pola dereita. Saúdos. --Atobar (conversa comigo) 12:05, 18 xuño 2009 (UTC)
**Creo que xa está todo arranxado: a meirande parte do traballo fíxoo Adorian, queda algo? --Toliño Fala aquí comigo  13:18, 18 xuño 2009 (UTC)
thread_title: Untitled
Conversa:Pagoda

message: Tampouco non vexo neste caso razóns para o cambio. Uunha cousa é pagoda e outra pagode, cun E. Non son palabras homónimas, xaora o movemento do artigo está de máis. Así, ao menos, o vexo eu. Saúdos.--Atobar (conversa comigo) 10:29, 18 xuño 2009 (UTC)
*Non vexo o motivo para o traslado; devolvo o título ao orixinal. --Toliño Fala aquí comigo  13:35, 18 xuño 2009 (UTC)
thread_title: Untitled
Conversa:Codesedo, Doade, Lalín

message: O nome real do lugar e Codeseda terminado en "a" pero non sei como correxilo adecuadamente.
replies: text: Non o indica así o Nomenclátor de Galicia: http://www.xunta.es/nomenclator/arbol.jsp?prv=3&con=305&par=3412 Alberte Si, dígame? 22:02, 18 xuño 2009 (UTC)
thread_title: Untitled
Conversa:Caucho

message: O caucho é un polímero de hidrocarbono elástico que xorde como una emulsión leitosa (coñecida como o látex) na seiva de varias plantas, pero que tamén pode ser producido sinteticamente... O látex e o caucho veñen a ser o mesmo? Daquela, cómpre redireccionar Látex ao artigo do Caucho?--Atobar (conversa comigo) 11:25, 19 xuño 2009 (UTC)
*O caucho natural obtense do látex que mana de moitas especies de plantas. Non é o mesmo, o  látex é zume (ás veces denominado caucho cru) e para obter o polímero hai que lavalo, secalo e coagulalo,--RNC 12:10, 19 xuño 2009 (UTC)
Xa me parecía a min que non podían ser a mesma cousa. A ver se dentro dun rato me poño e creo o artigo Látex, aínda que sexa facendo unha tradución directa doutra lingua. Graciñas, RNC. --Atobar (conversa comigo) 12:19, 19 xuño 2009 (UTC)
thread_title: Untitled
Conversa:Mendinho

message: a conjectura de Tavani está mal poetica, sintactica e paleograficamente. 
*refíreste á transcripción do poema? Se é así, agradeceríamosche que achegases a versión correcta. Un saúdo.--Atobar (conversa comigo) 18:31, 19 xuño 2009 (UTC)
replies: text: :Eu usaria o texto apresentado na pagina inglesa de Meendinho.  Veja-se a nota na ediçon citada.
thread_title: Conjectura

message: Segundo di o artigo é probable que nacese en Vigo, mais non é seguro. Porén, aparece como vigués en Vigueses de sona. Pregunta: acáelle a categorización de nado en Vigo ou non?. Eu opino que si se podería categorizar como tal en aras dunha mellor organización, deixando ben clariño no corpo do artigo que o seu lugar de nacemento non é seguro de todo. Que opinades vós? ( Neste caso tamén se podería categorizar como Nado en Redondela)--Paradanta (Cóntame) 10:41, 1 de setembro de 2010 (UTC)
thread_title: Categoría:Nado en Vigo

message: Nótese que a propia Real Academia Galega emprega dúas formas distintas na mesma páxina: cun "e" ("Mendinho" dúas veces no pé da primeira imaxe) e con dous ("Meendinho" tres veces no texto) 
Porén, o peor de todo é que a maioría da bibliografía que a propia RAG recomenda non emprega ningunha desas formas! Emprega outra. "Mendiño" (con "ñ" e non "nh").
Adrián: mándaslle outro correo  a ver se aclaran algo? --. HombreDHojalata.conversa 5 de decembro de 2018 ás 10:50 (UTC)
thread_title:  Título do artigo, cun "e" ou con dous. Con "nh" ou con "ñ".
Conversa:Romaría da tortilla de Laro

message: Debería titularse "Romaría da tortilla de Laro" (Esta precisión fíxoa o usuario 85.56.201.126, ás 10:30 do 20 xuño 2009, pero esqueceu asinar)
* Ten razón o colega. Na web do concello de Silleda, esta festa está localizada en Laro. Pedro --Lameiro (conversa) 09:06, 20 xuño 2009 (UTC)
----
Teño serias dúbidas de que tortilla de patacas se poida calificar como un "produto tan típico da cociña galega". Para min que esta é unha desas moitas festas "inventadas" sobre intereses económicos. Pedro --Lameiro (conversa) 09:14, 20 xuño 2009 (UTC)
*Esa frase cómpre modificala. --Atobar (conversa comigo) 09:52, 20 xuño 2009 (UTC)
*Faltaría puntualizar a data, posto que non todos os anos é o primeiro venres de Agosto, anque está bastante acertado.
 
*Xocas, se poideses subir esta imaxe na parte de "organización"...http://media.lavozdegalicia.es/default/2007/08/07/0012_2149221/Foto/d7c7f1.jpg  , agradecido estou:)
thread_title: Untitled
Conversa:Castro de Moreira

message: O artigo tomado coma referencia di textualmente en relación ao Castro de Moreira:
* "Á época castrexa vincúlanse numerosos xacementos de diversa tipoloxía dos que, o que agora é obxecto de estudo, podería ser unha mostra".
* "Os resultados (...) son acordes a certas características definitorias da cultura castrexa (...) a pesar de que non presenta estructuras habitacionais visibles no interior da croa, á espera de futuras actuacións máis directas".
Polo tanto, non sei se o nome de castro é o máis apropiado para este emprazamento, xa que parece ser que todavía quedan moitos estudos por realizar na zona que realmente despexen as dúbidas sobor da función desta construcción no pasado (todo isto sen ter en conta as informacións dalgunha xente da vila, que lembra ter atopado xa fai moitos anos restos de louza na zona). Póñolle ese nome ao artigo xa que é o mesmo que se utiliza no documento de referencia.--Lala Lugo 19:57, 22 xuño 2009 (UTC)
thread_title: Untitled

message: Mudo o título da foto para "A Coroa", e non "A Croa" como estaba antes. O motivo é que na vila o castro coñécese coma "A Coroa" (e incluso como "A Corona") pero ninguén se refire a el coma "A Croa", nesa zona non se usa ese termo. Penso que é importante manter o nome tal e como se utiliza na realidade. Lala Lugo 13:07, 2 xullo 2009 (UTC)
*Creo que hai unha confusión, croa é a parte máis alta dun xacemento castrexo pero no artigo co termo A Coroa quérese referir ao topónimo que non é A Croa senón A Coroa.--RNC 14:19, 2 xullo 2009 (UTC)
*Daquela xa está explicado. Graciñas pola achega, RNC. --Atobar (conversa comigo) 14:25, 2 xullo 2009 (UTC)
thread_title:  Título da foto: "A Coroa"
Conversa:Manuel Rodríguez López

message: Coido que sería bo quitar do título o (escritor) e titular este artigo como Manuel Rodríguez López, a secas, e que o aínda inexistente artigo do outro Manuel Rodríguez López pase a ser Manuel Rodríguez López (alcalde). Parece o máis lóxico, creo eu. --Atobar (conversa comigo) 12:04, 24 xuño 2009 (UTC)
replies: text: --Xas (conversa) 21:41, 8 de xullo de 2010 (UTC)
thread_title: Untitled
Conversa:Francisco Sobral

message: Non sei se este artigo ten relevancia enciclopédica. Semella algo embarullado, mesmo despois de facer uns troquiños. A ver se alguén achega algo sobre quen é o autor ou que fixo realmente. --Atobar (conversa comigo) 15:58, 24 xuño 2009 (UTC)
thread_title: Untitled
Conversa:Tom Jobim

message: Penso que este artigo se debería chamar Antônio Carlos Jobim, semella ser o nome máis coñecido. De feito ollando o interwiki só nas Wikipedias en castelán e en esperanto aparece como Tom Jobim. Un cordial saúdo. --Prevertgl 13:37, 25 xuño 2009 (UTC)
thread_title: Mudar nome do artigo
Conversa:Lectura

message: Procedo a refacer o texto. Coloco aquí o texto borrado (anterior a esta miña edición) por comodidade e por poder ser de interese:
lectura s.f. 
#Acción de ler e entender un texto. Gústame moito a lectura. 
#Aquilo que se le. Fixen moitas lecturas nos últimos tempos.
Os humanos pertencentes ás sociedades en que as necesidades primarias están cubertas enfrontámonos case dende meniños a todo tipo de textos escritos. Primeiramente, son verdadeiros xeroglíficos imposibles de descifrar: unha serie de riscos e borranchos nunha folla de papel; mais, pouco e pouco, non sen axuda, damos en descubrir unhas regularidades que nos permiten identificar a relación que se establece entre os grafemas e os fonemas, aínda sen sermos coñecedores desta terminoloxía. A práctica reiterada, acaba por nos converter en descifradores de signos.
-- Lmbuga / Conversa comigo  19:32, 25 xuño 2009 (UTC)
replies: text: Incorporei o último paragrafo no apartado Etapas da aprendizaxe da lectura-- Lmbuga / Conversa comigo  21:23, 25 xuño 2009 (UTC)
thread_title: Untitled
Conversa:Lectoescritura

message: É lectoescritura ou lecto-escritura en galego? Ao meu ver, cómpre prescindir na medida do posíbel das definicións da RAE, ao ser un dicionario de castelán e non de galego. A ver se alguén atopa información de noso ao respecto. Non quero dicir con isto que estea mal redactado o artigo, nin moito menos. Pero sería boa se nos fixesemos con algunha información primaria en galego e puidesemos tirar o que di ou non di a RAE. --Atobar (conversa comigo) 20:32, 25 xuño 2009 (UTC)
replies: text: Será lectoescrita? Véxase aquí. Saúdos. --Atobar (conversa comigo) 20:33, 25 xuño 2009 (UTC)

text: Ou lecto-escrita? lecto-escrita. --Atobar (conversa comigo) 20:35, 25 xuño 2009 (UTC)
*As definicións da RAE nun texto en galego son totalmente prescindibles, agás que sexa nunha comparación con outras linguas que non é o caso. O dicionario de Ir Indo utiliza lectoescritura definíndoa como a disciplina referida a aprendizaxe infantil da lectura e da escritura. Non pode ser lecto-escritura xa que as normas din literalmente: Escríbense con guión as palabras en que o primeiro elemento é non (non-intervención, non-proliferación,non-aliñados, non-fumadores), asociacións ocasionais non fixadas na lingua (dicionario alemán-galego; estudos xurídico-económicos; condicións político--económicas; maníaco-depresiva; épico-líricos;catalano-aragonesas), palabras complexas como les-nordeste, les-sueste, nor-nordeste, nor-noroeste, oés-noroeste, oés-suroeste, ou, finalmente, algunhas palabras estranxeiras: foie-gras, foxterrier, strip-tease, tse-tse,wáter-polo.--RNC 16:03, 26 xuño 2009 (UTC)
thread_title: Untitled
Conversa:Queops

message: O acento do título do artigo está ben posto? --Atobar (conversa comigo) 17:28, 26 xuño 2009 (UTC)
replies: text: Penso que non, de feito no corpo do artigo non se cita o nome con til no o. Outras wikipedias mesmo levan o acento no e, que no caso galego non se acentuaría. Coido que hai que move-lo artigo a Queops. Alberte Si, dígame? 17:32, 26 xuño 2009 (UTC)
replies: text: :Pero tamén habería que borrar ese Queóps, con til. E, aproveitando a edición, ¿tamén Pirámides de Xiza (con X)? Non é bo manter redireccións desde erros ou palabros inventados. Pedro --Lameiro (conversa) 12:32, 3 xullo 2009 (UTC)
thread_title: Untitled
Conversa:Kubuntu

message: Após do artigo da Ubuntu, este peca de pobre. U-los Kubunteiros?
Mgl.branco 19:09, 26 xuño 2009 (UTC)
thread_title: Untitled
Conversa:Ferrocarrils de la Generalitat de Catalunya

message: Hay referencias escritas en gallego con este nombre: "Ferrocarrís da Generalitat de Cataluña" --Vilarrubla 10:44, 27 xuño 2009 (UTC)
*De houber esas referencias, cumpriría, coido, mudar o nome do artigo e por suposto engadir as referencias onde corresponda dentro do texto. --Atobar (conversa comigo) 23:24, 13 novembro 2009 (UTC)
replies: text: É o nome dunha compañía, non se traduce igual que non traducimos por exemplo Ferrovie dello Stato.--RNC 10:05, 14 novembro 2009 (UTC)
thread_title: Untitled
Conversa:Distrito de Braganza

message: Parece que non hai consenso na forma a utilizar en galego: Braganza ou Bragança, forma esta última que emprega a EGU ou por exemplo o libro Lingua e Territorio editado polo Consello da Cultura Galega mentres Ramón Lorenzo en Emerxencia e decadencia do galego escrito (séculos XIII-XVI) utiliza  Braganza.--RNC 17:54, 27 xuño 2009 (UTC)
thread_title: Untitled
Conversa:Elpidio Villaverde

message: *Dionisio Pereira no seu libro O movemento libertario en Galiza (1936-1976) dá o 27 de xullo como a data na que fuxiu desde A Pobra do Caramiñal cara a Portugal.--RNC 18:28, 27 xuño 2009 (UTC)
** Se o dato que tes ti apóiase nesa referencia, penso que o podes pór, xa que no artigo non se dá ningunha referencia. Alberte Si, dígame? 18:32, 27 xuño 2009 (UTC)
thread_title: Untitled
Conversa:Civilización occidental

message: Trabuqueime e fixen un artigo que xa existía :S, alguén podería borralo?--Hugo22  18:10, 29 xuño 2009 (UTC)
*Queda como redirección. --Toliño Fala aquí comigo  18:20, 29 xuño 2009 (UTC)
thread_title: Untitled